Komisijos reglamentas (EB) Nr. 2088/98
1998 m. rugsėjo 30 d.
papildantis Reglamento (EB) Nr. 2400/96 dėl tam tikrų pavadinimų įtraukimo į Reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą "Saugomų kilmės vietos nuorodų ir saugomų geografinių nuorodų registrą" priedą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Komisijos reglamentu (EB) Nr.1068/97 [2], ypač į jo 6 straipsnio 3 ir 4 dalis,
kadangi pagal Reglamento (EEB) Nr. 2081/92 5 straipsnį Jungtinė Karalystė Komisijai padavė paraišką dėl pavadinimo užregistravimo kilmės vietos nuoroda;
kadangi pagal minėto reglamento 6 straipsnio 1 dalį buvo nustatyta, kad ši paraiška atitinka visus nustatytus reikalavimus, visų pirma joje pateikta visa minėto reglamento 4 straipsnyje numatyta informacija;
kadangi šio reglamento priede nurodytą pavadinimą paskelbus Europos Bendrijų oficialiajame leidinyje [3] Komisija gavo vieną pagal Reglamento (EEB) Nr. 2081/92 7 straipsnį pareikštą protestą; kadangi šis protestas buvo pripažintas nepriimtinu;
kadangi pagal Reglamento (EEB) Nr. 2081/92 7 straipsnio 4 dalį Komisija paprašė suinteresuotas valstybes nares susitarti dėl pavadinimo "Cornish Clotted Cream" užregistravimo; kadangi dėl to buvo susitarta; kadangi susitarimas atitinka Reglamentą (EEB) Nr. 2081/92 ir nenumato pagal to reglamento 5 straipsnį gautos pirminės informacijos pakeitimo; kadangi buvo pareikšta, kad žodis "Cornouaille", vartojamas registruotuose Prancūzijos prekės ženkluose, nėra ir nebus naudojamas grietinėlei pavadinti;
kadangi dėl to šį pavadinimą reikėtų įtraukti į "Saugomų kilmės vietos nuorodų ir saugomų geografinių nuorodų registrą" ir tokiu būdu saugoti visoje Bendrijoje kaip saugomą kilmės vietos nuorodą;
kadangi šio reglamento priedas papildo Komisijos reglamento (EB) Nr. 2400/96 [4] su paskutiniais pakeitimais, padarytais Reglamentu (EB) Nr. 1576/98 [5], priedą,
PRIĖMĖ ŠĮ REGLAMENTĄ:
1 straipsnis
Šio dokumento priede nurodytas pavadinimas įtraukiamas į Reglamento (EB) Nr. 2400/96 priedą ir į Reglamento (EEB) Nr. 2081/92 6 straipsnio 3 dalyje numatytą "Saugomų kilmės vietos nuorodų ir saugomų geografinių nuorodų registrą" įrašomas kaip saugoma kilmės vietos nuoroda (SKVN).
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. rugsėjo 30 d.